Tengku Abdul Halim ibni al-Marhum Sultan Ibrahim

Yang Berhormat Mulia Tengku Abdul Halim ibni Almarhum Sultan Ibrahim (diputerakan pada  di Kota Bharu, Kelantan) ialah Tengku Laksamana Kelantan. Beliau merupakan nenda saudara kepada Sultan Kelantan Sultan Muhammad V.

Kehidupan awal 
Tengku Abdul Halim telah diputerakan di Kota Bharu, Kelantan pada 13 September 1943. Beliau merupakan anakanda kepada Sultan Kelantan ke-26, Sultan Ibrahim Petra dan Cik Safiah. Tengku Abdul Halim mendapat pendidikan awal di Victoria Institution, Kuala Lumpur.

Tengku Abdul Halim telah dilantik sebagai Tengku Laksamana Kelantan bagi menggantikan kekandanya, Tengku Iskandar Shah.

Pada 15 Mei 1970, Tengku Abdul Halim telah berkahwin dengan Tengku Puan Laksamana Kelantan, Dato' Seri Diraja Sharifah Azwan iaitu anakanda kepada Raja Perlis ke-6, Tuanku Syed Putra Jamalullail dan Tengku Budriah. Beliau dan Tengku Puan Laksamana dikurniakan dengan dua orang putera dan seorang puteri.

Pengerusi Yang Dipertua Majlis Perajaan Negeri Kelantan 
Tengku Abdul Halim telah dilantik sebagai Pengerusi Yang Dipertua (YDP) Majlis Perajaan Negeri (MPN) Kelantan bagi menggantikan Tengku Abdul Aziz Tengku Mohd Hamzah pada 26 Mac 2010.

Terasul, gelaran, kurniaan dan lambang

Terasul dan gelaran 
13 September 1943 – 20 Jun 1944: Yang Mulia Tengku Abdul Halim ibni Tengku Ibrahim
20 Jun 1944 – 9 Julai 1960: Yang Amat Mulia Tengku Abdul Halim ibni Sultan Ibrahim
9 Julai 1960 – tarikh tidak diketahui: Yang Amat Mulia Tengku Abdul Halim ibni Almarhum Sultan Ibrahim
tarikh tidak diketahui – kini: Yang Berhormat Mulia Tengku Laksamana Kelantan Tengku Abdul Halim ibni Almarhum Sultan Ibrahim
 Jawi:

Penganugerahan Kurniaan Darjah 
Tengku Abdul Halim telah dianugerahkan:

Kurniaan Kelantan 
  Penerima Darjah Kerabat Yang Amat Dihormati (DK)
  Darjah Seri Paduka Jiwa Mahkota Kelantan (SJMK) mambawa gelaran Dato'
  Darjah Dato' Paduka Mahkota Kelantan (DPMK, 1974) mambawa gelaran Dato'

Kurniaan Perlis
  Darjah Dato’ Setia Paduka Tuanku Syed Sirajuddin Jamalullail (DSPJ, 1998) membawa gelaran Dato'

Isterinya, Sharifah Azwan telah dianugerahkan:

Kurniaan Perlis
 Darjah Setia Tuanku Syed Putra Jamalullail (SSPJ, 1996) membawa gelaran Dato' Seri Diraja

Keturunan

Rujukan 

Orang hidup
Kelahiran 1943
Orang Malaysia berketurunan Melayu
Tengku Abdul Halim